નવી દિલ્હીઃ એક સપ્ટેમ્બર 2016થી વેબસાઇટ પર ટિકિટ બુક કરાવનાર મુસાફરોને એક રૂપિયાથી પણ ઓછા એટલે કે 92 પૈસા પર 10 લાખ રૂપિયાનો મુસાફરી વીમો આપવામાં આવશે. આઇઆરસીટીસીએ પોતાની વેબસાઇટ દ્વારા ઇ-ટિકિટ બુક કરનાર ભારતીય રેલવે ના તમામ મુસાફરો માટે નવી સુવિધા શરૂ કરી છે. આ સુવિધા ઉપનગરીએ ટ્રોને બાદ કરતી તમામ ટ્રેનોમાં તમામ વર્ગની ટિકિટો પર લાગુ પડશે. હાલ પ્રાયોગિક ધોરણે આ સુવિધા શરૂ કરવામાં આવી રહી છે. રેલ મંત્રી સુરેશ પ્રભુ પ્રમાણે યાત્રી સુવિધાઓની દિશામાં આ એક મહત્વપૂર્ણ પગલું છે.